**Všeobecné obchodné podmienky**

1. **Vymedzenie pojmov**

Pre účely týchto všeobecných obchodných podmienok sa rozumie:

**1.1. Prevádzkovateľ –** obchodná spoločnosť RECORD spol. s.r.o., IČO: 47 626 330, so sídlom Oškerda 84, 023 32 Snežnica, zapísaná v OR OS Žilina, oddiel: Sro, vložka č.: 61493/L; adresa prevádzkarne v Čadci - Okružná 236, 022 04 Čadca; adresa prevádzkarne v Kysuckom N. Meste - Belanského 2291, 024 01 Kysucké Nové Mesto.

Prevádzkovateľ poskytuje služby spojené so zdravým životným štýlom, najmä:

- fitness

- individuálny tréning

- tréning s trénerom

- skupinové cvičenia

**1.2. Centrum –** športovo - relaxačné fitness centrum **Riecky Relax & Fitness** prevádzkované v Čadci na adrese Okružná 236 a v Kysuckom Novom Meste na adrese Belanského 2291. Fitness centrum Riecky Relax & Fitness je vybavené modernými profesionálnymi **posilňovacími a kardio strojmi**, veľkým množstvom rôznych **činiek**a ďalším potrebným **náradím.** Fitness centrum Riecky Relax & Fitness ponúka aj širokú škálu **výživových doplnkov.**

**1.3. Klient / Užívateľ –** fyzická osoba staršia ako 16 rokov, ktorá je oprávnená využívať jednotlivé prevádzky Centra a preukazuje sa občianskym preukazom. Osoby mladšie ako 16 rokov majú vstup do Centra povolený len s písomným súhlasom zákonného zástupcu, prípadne v jeho prítomnosti.

**1.4. Zodpovedná osoba –** je zamestnanec Prevádzkovateľa resp. iná osoba poverená Prevádzkovateľom, ktorá je povinná vykonávať dohľad nad využívaním služieb zo strany Klientov, a ktorá poskytuje poradenstvo, inštruktáž alebo akúkoľvek inú činnosť bezprostredne súvisiacu s aktivitami klienta v Centre. Konanie zodpovednej osoby sa považuje za konanie Prevádzkovateľa.

**1.5. Otváracie hodiny –** sú hodiny, počas ktorých je možné využívať služby Centra a sú uvedené na vstupe do Centra, ako aj na webovej stránke Prevádzkovateľa [www.riecky.eu](http://www.riecky.eu)

**1.6. Prevádzkový poriadok –** je súhrn práv a povinností Klienta resp. inej osoby využívajúcej priestory Centra vypracovaný Prevádzkovateľom, ktorý bližšie určuje podmienky poskytovania služieb zo strany Prevádzkovateľa a využívania služieb zo strany Klienta. Každý Klient (iná osoba využívajúca priestory Centra) je pri vstupe do Centra prostredníctvom zodpovednej osoby riadne a dostatočne oboznámený s prevádzkovým poriadkom. Svojím vstupom Klient (iná osoba využívajúca priestory Centra) potvrdzuje, že so všetkými ustanoveniami prevádzkového poriadku bol v plnom rozsahu oboznámený, a že je s týmito uzrozumený. Základnou podmienkou pre vstup Klienta /inej osoby využívajúcej priestory Centra/ do Centra je dostatočné a riadne oboznámenie sa s prevádzkovým poriadkom ako aj so všeobecnými obchodnými podmienkami Prevádzkovateľa. Prevádzkový poriadok spolu so všeobecnými obchodnými podmienkami sú umiestnené na viditeľnom mieste v Centre a na webovej stránke Prevádzkovateľa [www.riecky.eu](http://www.riecky.eu).

**1.7. Člen –** je osoba, ktorá sa zaregistrovala v Centre vyplnením registračného formulára. Vyplnením registračného formulára má Klient ako člen Centra nárok na rôzne výhody (zľavy) uvedené na členskej karte. Osoba, ktorá nie je členom Centra, nemá nárok na výhody (zľavy) ponúkané v Centre.

**1.8. Členská karta –** je karta, ktorú vydáva Prevádzkovateľ po vyplnení registračného formulára, zaplatení členského poplatku za vydanie karty vo výške **2,- €** a po riadnom oboznámení sa s VOP, Prevádzkovým poriadkom a BOZP. Členskou kartou sa Klient preukazuje pri odoberaní služieb poskytovaných Prevádzkovateľom.

**1.9. Zmluva o zložení vkladu –** je písomná Zmluva, pri podpise ktorej Klient zloží k rukám Prevádzkovateľa vklad min. vo výške 10,- Eur, a s ktorou sa spája nárok na rôzne výhody (zľavy) uvedené v tejto Zmluve.

**1.10. Vklad –** predstavuje finančné prostriedky, ktoré sú pripísané Klientovi na jeho Členskú kartu, a s ktorými Klient hradí služby resp. tovar poskytovaný v Centre.

**1.10. Tréner / inštruktor –** osoba, ktorá poskytuje individuálne tréningy za odplatu podľa zverejneného cenníka Prevádzkovateľa.

**1.11. Trénerský balík –** predstavuje opakované poskytovanie služieb podľa určitého druhu s pevne určenou cenou a stanoveným rozsahom služieb podľa konkrétneho balíka.

**1.12. Cenník** – prehľad cien za služby a tovar poskytovaný Prevádzkovateľom v Centre. Klient je oboznámený s cenníkom vždy pri vstupe do Centra a tento mu je kedykoľvek k dispozícii v priestoroch Centra. Cenník je rovnako zverejnený na webovej stránke Prevádzkovateľa: [www.riecky.eu](http://www.riecky.eu)

Prevádzkovateľ si vyhradzuje právo na zmenu cenníka.

 **1.13. Študentská zľava** – je zľava, ktorá je poskytovaná výlučne študentovi dennej formy

 štúdia do 24 roku, ktorý sa preukáže platným študentským preukazom; neplatí pre

 študentov externej formy štúdia.

**1.14. Zľava pre mamičky** – je zľava, ktorá je poskytovaná ženám na materskej / rodičovskej dovolenke do 3 rokov veku dieťaťa, pričom táto sa musí preukázať rodným listom dieťaťa.

**1.15. Zľava pre dôchodcov a ZŤP** – je zľava, ktorá je poskytovaná osobám, ktoré sa preukážu príslušným platným preukazom

**1.16. VOP** – sú tieto všeobecné obchodné podmienky Prevádzkovateľa, s ktorými je Klient prostredníctvom zodpovednej osoby oboznámený pri vstupe do Centra, a ktoré sú Klientovi k dispozícii v priestoroch Centra a rovnako sú zverejnené na webovej adrese Prevádzkovateľa [www.riecky.eu](http://www.riecky.eu). Klient je s VOP oboznámený najneskôr pri podpise Zmluvy, a tieto sú obom stranám známe a stávajú sa súčasťou Zmluvy a určujú jej obsah.

**1.17. BOZP** – sú právne predpisy, nariadenia, normy a iné pravidlá na ochranu života a zdravia platné a účinné v čase využívania služieb užívateľom, ktorými je Klient povinný sa riadiť, a ktoré sa priamo alebo sprostredkovane týkajú bezpečnosti a ochrany života a zdravia pri využívaní priestorov Centra. Klient resp. iná osoba je s BOZP riadne a dostatočne oboznámená pri vstupe do priestorov Centra. Riadne a dostatočné oboznámenie Klienta resp. inej osoby je základnou podmienkou vstupu do priestorov Centra a svojim vstupom Klient resp. iná osoba potvrdzuje, že v plnom rozsahu bola oboznámená so všetkými BOZP.

1. **Členstvo a Zmluva o zložení vkladu**

**2.1.** Členstvo a tomu zodpovedajúce práva a povinnosti vznikajú Klientovi jeho zaregistrovaním, t.j. vyplnením registračného formulára, zaplatením členského poplatku za vydanie karty vo výške **2,- €** a po riadnom oboznámení sa s VOP, Prevádzkovým poriadkom a BOZP. Týmto okamihom vzniká Klientovi záväzok dodržiavať ustanovenia Prevádzkového poriadku, VOP, BOZP a pokyny zodpovedných osôb, ako aj ostatné všeobecne záväzné právne predpisy.

**2.2.** Registrácia Klienta prebieha prostredníctvom dotazníka priamo v Centre.

**2.3.** Členská karta slúži na identifikáciu Klienta a je neprenosná. Každý Klient má vlastnú členskú kartu so svojimi identifikačnými údajmi, s ktorou mu je umožnený vstup do Centra. Na členskú kartu nie je povolený vstup inej osobe než tej, na ktorú je táto členská karta vystavená.

**2.4.** Ak sa Klient rozhodne uzatvoriť Zmluvu a využívať výhody s tým spojené, okamihom uzatvorenia písomnej Zmluvy vzniká Klientovi záväzok dodržiavať ustanovenia Zmluvy, Prevádzkového poriadku, VOP, BOZP a pokyny zodpovedných osôb, ako aj ostatné všeobecne záväzné právne predpisy.

**2.5.** Zmluvu môže uzatvoriť len **osoba staršia ako 16 rokov**. Pri osobách mladších ako 16 rokov je potrebné zastúpenie zákonným zástupcom.

**2.6.** Zmluvu môže uzatvoriť len **ČLEN Centra**, ktorý zloží k rukám Prevádzkovateľa vklad vo výške min. **10,- Eur.**

**2.7.** Zmluva o zložení vkladu zaniká uplynutím doby platnosti vkladu alebo písomnou dohodou zmluvných strán, ktorej vzor sa nachádza priamo v prevádzke Centra.

**2.8.** Zánikom Zmluvy na základe písomnej dohody oboch Zmluvných strán sú zmluvné strany povinné urovnať si vzájomné práva a povinnosti, predovšetkým Prevádzkovateľ je povinný vrátiť zostatok vkladu Klientovi, ktorý bude vyčíslený ku dňu zániku Zmluvy, a to v lehote 7 dní odo dňa zániku Zmluvy.

1. **Vklad**

**3.1.** Minimálna výška vkladu Klienta je **10,- Eur**.

**3.2.** Vklad vo výške od **10,- Eur - 39,99 Eur** je **bez nároku na zľavu** a platnosť tohto vkladu sú **3 mesiace**.

**3.3.** Vklad vo výške **od 40,- Eur – 79,99 Eur** je s nárokom na zľavu vo výške **3 %** z ceny všetkého kusového a voľno predajného tovaru v Centre a platí po dobu **3 mesiacov.**

**3.4.** Vklad **vo výške od 80,- Eur a viac** je s nárokom na zľavu vo výške **5 %** z ceny všetkého kusového a voľno predajného tovaru v Centre a platí po dobu **6 mesiacov.**

**3.5** Zľavu vo výške 3% resp. 5% z ceny všetkého kusového a voľno predajného tovaru v Centre vyplývajúcu zo zloženého vkladu **nie je možné kombinovať s inými zľavami.**

**3.6.** Všetky ceny za služby resp. balíky služieb poskytované Prevádzkovateľom sú každému Klientovi dostupné priamo v priestoroch Centra a na webovej stránke Prevádzkovateľa [www.riecky.eu](http://www.riecky.eu)

1. **Práva a povinnosti Klienta spojené so zloženým vkladom**

**4.1.** Klient môže zložiť vklad resp. ho dobíjať v hotovosti alebo platobnou kartou pri každej návšteve Centra.

**4.2.** Klient má právo kedykoľvek sa informovať v Centre o zostatku vkladu ako aj o čerpaní vkladu.

**4.3.** Klient môže vklad využívať výlučne na kúpu tovaru a služieb ponúkaných v Centre Prevádzkovateľa, v ktorom Klient zložil vklad.

**4.4.** Klient nemôže žiadať vrátenie vkladu, ktorý už zložil k rukám Prevádzkovateľa po podpise Zmluvy.

**4.5.** Právo na vrátenie zostatku vkladu má Klient len v prípade skončenia Zmluvy písomnou dohodou oboch zmluvných strán.

**4.6.** Klient je povinný vo vlastnom záujme počínať si tak, aby mu zložený vklad neprepadol.

**4.7.** Klient si môže predĺžiť platnosť vkladu zložením ďalšieho vkladu. Doba platnosti vkladu sa predĺži v závislosti od výšky ďalšieho vloženého vkladu.

**4.8.** Klient môže prerušiť platnosť vkladu po predchádzajúcej dohode s Prevádzkovateľom na obdobie 1 mesiaca. V priebehu kalendárneho roka môže Klient žiadať o prerušenie platnosti vkladu maximálne jedenkrát.

**4.9.** Po skončení doby platnosti zloženého vkladu, tento prepadá k rukám Prevádzkovateľa, okrem prípadu skončenia Zmluvy písomnou dohodou Zmluvných strán.

1. **Práva a povinnosti Prevádzkovateľa spojené so zloženým vkladom**

**5.1.** Prevádzkovateľ vedie **evidenciu** o zložených vkladoch všetkých Klientov a ich čerpaní jednotlivými Klientmi v zavedenom systéme Prevádzkovateľa.

**5.2.** Prevádzkovateľ je povinný kedykoľvek na požiadanie Klienta poskytnúť mu informáciu o zostatku a čerpaní vkladu.

**5.3.** Prevádzkovateľ je povinný poskytnúť Klientovi pri čerpaní vkladu a kedykoľvek na základe požiadavky Klienta informáciu o tom, ku ktorému dňu končí platnosť jeho vkladu s upozornením na možnosť prepadnutia vkladu.

**5.4.** Prevádzkovateľ je povinný každé prerušenie platnosti vkladu Klienta na základe vzájomnej dohody s Klientom poznamenať vo svojom systéme.

**5.5.** Pri zložení vkladu je Prevádzkovateľ povinný informovať Klienta o právach a povinnostiach, ktoré sa spájajú so zloženým vkladom.

**5.6.** Prevádzkovateľ je povinný informovať Klienta pri podpise Zmluvy o VOP Prevádzkovateľa, ktoré sú umiestnené na viditeľnom mieste v priestoroch Centra, ako aj na internetovej stránke Prevádzkovateľa [www.riecky.eu](http://www.riecky.eu).

**5.7.** Pri skončení Zmluvy na základe písomnej dohody oboch zmluvných strán **je Prevádzkovateľ povinný vyplatiť Klientovi zostatok vkladu** vyčíslený ku dňu skončenia Zmluvy **v lehote 7 dní** odo dňa skončenia Zmluvy.

1. **Prevádzka**

**6.1.** Fitness centrum Riecky Relax & Fitness poskytuje svoje služby v rámci otváracích hodín, v termínoch a mieste určenom Prevádzkovateľom a za poplatky v zmysle cenníka určeného Prevádzkovateľom.

**6.2.** Prevádzkovateľ si vyhradzuje právo prerušiť alebo obmedziť na nevyhnutný čas prevádzku Centra v odôvodnených prípadoch, najmä ak pôjde o údržbu, nevyhnutné opravy, v prípadoch spôsobených vyššou mocou – havárie dodávky, tepla, vody, elektriny a pod.

**6.3.** Prevádzkovateľ je povinný vyvesiť oznam o trvaní prerušenia alebo obmedzenia prevádzky Centra na vstupe do Centra.

**6.4.** Klientovi v tomto prípade nevzniká nárok požadovať od Prevádzkovateľa akúkoľvek kompenzáciu.

**6.5.** Klient berie na vedomie, že v/na priestoroch Centra je zabudovaný kamerový systém a vyhlasuje, že súhlasí s vyhotovovaním a použitím obrazových záznamov jeho osoby za účelom zaistenia bezpečnosti a plynulosti prevádzky Centra, ako aj ochrany vybavenia a vecí ostatných Klientov, kontroly plnenia povinností Klientov a iné účely v zmysle platných právnych predpisov v Slovenskej republike.

1. **Tréningy**

**7.1.** ***Individuálny tréning***

Individuálny tréning prebieha na báze samostatnosti a vlastnej zodpovednosti, v prípade ak Klient už má skúsenosti s cvičením na jednotlivých posilňovacích a kardio strojoch. Prevádzkovateľ nezodpovedá v prípade individuálneho tréningu za zdravotné riziká ani zdravotné komplikácie Klienta spôsobené jeho vlastným zavineným konaním pri samostatnom tréningu v priestoroch Centra.

**7.2. *Tréning s trénerom***

Tréner dohliada na cvičenie Klienta, presné prevedenie jednotlivých cvikov, poradí a vytvorí najvhodnejšie cviky individuálne pre každého Klienta tak, aby cviky boli prevedené korektne a efektívne. Tréner zostavuje individuálny tréningový plán a jedálniček na mieru.

Tréning s trénerom prebieha individuálne podľa dohody a časového rozvrhu konkrétneho trénera.

**7.3. *Skupinové cvičenia***

Rozvrh skupinových cvičení je zverejnený na webovej stránke Prevádzkovateľa. Podmienkou uskutočnenia je splnenie minimálneho počtu Klientov podľa konkrétneho skupinového cvičenia. V prípade, ak sa nenaplní minimálny počet skupinového cvičenia, Prevádzkovateľ si vyhradzuje právo cvičenie určené podľa rozvrhu zrušiť.

Každé skupinové cvičenie je limitované počtom Klientov. V prípade naplnenia kapacity daného skupinového cvičenia Prevádzkovateľ má právo odmietnuť poskytnutie služby Klientovi a nepovoliť mu vstup na skupinové cvičenie.

1. **Zodpovednosť**

**8.1.** Prevádzkovateľ nezodpovedá za škodu na veciach vnesených alebo odložených v Klube, ak tieto budú odložené mimo miest vyhradených Prevádzkovateľom na odloženie vecí. Pokiaľ Klient neoznámi personálu uloženie cenností v priestoroch Centra, ktorých hodnota presahuje sumu 350,- Eur, Prevádzkovateľ nezodpovedá za škodu spôsobenú ich odcudzením.

**8.2.** Klient zodpovedá za stratu, odcudzenie, poškodenie členskej karty/kľúča/zámky/uteráka, ktoré obdržal pri vstupe do Centra počas celého využívania služieb, ktoré sa Klient rozhodol využiť.

**8.3.** Prevádzkovateľ má právo od Klienta žiadať náhradu škody vzniknutej na majetku Prevádzkovateľa spôsobenej zavineným konaním Klienta alebo spôsobenej porušením Prevádzkového poriadku či BOZP.

1. **Korešpondencia**

**9.1.** Korešpondencia Prevádzkovateľa s Klientom prebieha predovšetkým elektronickou formou. Za týmto účelom je Klient povinný poskytnúť Prevádzkovateľovi emailovú adresu, prostredníctvom ktorej bude s Prevádzkovateľom komunikovať a na ktorú mu bude zasielať akúkoľvek korešpondenciu.

**9.2.** Email sa považuje za doručený Klientovi, ak bol preukázateľne odoslaný na emailovú adresu poskytnutú Klientom.

**9.3.** V prípade komunikácie v listinnej forme sa písomnosť považuje za doručenú dňom prevzatia písomnosti.

1. **Ochrana osobných údajov**

**10.1.** Klient vlastnoručným podpisom na registračnom formulári dáva Prevádzkovateľovi súhlas v zmysle zákona č. 122/2013 Z.z. o ochrane osobných údajov a o zmene a doplnení niektorých zákonov, na spracovanie a uchovanie jeho osobných údajov v vlastnom informačnom systéme Prevádzkovateľa za účelom evidencie a registrácie klientov.

**10.2.** Súhlas sa vzťahuje na osobné údaje v rozsahu registračného formulára. Tento súhlas môže Klient kedykoľvek písomne odvolať.

**10.3.** Prevádzkovateľ neposkytuje akékoľvek informácie o ostatných Klientoch, najmä o výške vkladu, kontaktných údajoch, histórií návštev. Informácie o výške vkladu poskytuje Prevádzkovateľ iba osobne, nikdy prostredníctvom emailu alebo telefónu.